《千年來說對不起》，係新加坡哇哇映畫製作公司製作嘅時裝奇幻愛情電視劇，由王傳一、陳欣淇、歐萱、江常輝、方偉傑、朱厚任、沈佳玉、王昱清同埋張順源領銜主演，並由郭舒賢同埋黃俊雄特別演出。呢套劇分為前傳同後傳，前傳係神話古裝版本，喺10月11號起每逢星期四同五喺新傳媒私人有限公司旗下網絡平台toggle播出，10月29號起每逢星期一喺新傳媒8頻道晚上8點30分連播兩集，後傳電視劇時裝版本喺11月26號起喺新傳媒8頻道晚上9時播出。